recursal/SuperWikiNEXT-32B huggingface dataset:
**Սամարղանդի «Աֆրասիաբ» պատմության թանգարան** (ուզբ.՝ «Afrosiyob» Samarqand tarixi muzeyi), թանգարան Սամարղանդում (Ուզբեկստան)` նվիրված Սամարղանդ քաղաքի և նրա շրջակայքի պատմությանը։ Թանգարանի շենքը գտնվում է քաղաքի հյուսիսարևելյան մասում՝ հնագույն Աֆրասիաբ բնակավայրի մոտ, որն աշխարհի ամենախոշոր հնագիտական հուշարձաններից մեկն է։

Պատմություն
-----------

Թանգարանի շենքը կառուցվել է Սամարղանդի 2500-ամյակի կապակցությամբ, 1970 թվականին՝ Ուզբեկստանի ղեկավարության նախաձեռնությամբ, ճարտարապետ Շմավոն Ազատյանի նախագծով։ Թանգարանը պատմում է Սամարղանդ քաղաքի հիմնադրման և նրա հետագա զարգացման պատմության մասին, ինչպես նաև Աֆրասիաբ բնակավայրի մասին։ Թանգարանում ներկայացված են տարբեր ցուցանմուշներ, ներառյալ Աֆրասիաբում, Սամարղանդում և նրանց շրջակայքում պեղումների ընթացքում հայտնաբերված գտածոներ։ Դրանց թվում կան հնագույն շեղբեր, ոսկորներ, դանակներ և այլ կտրող առարկաներ, նետեր, մետաղադրամներ, կերամիկա, հին ձեռագրեր և գրքեր, արձաններ և առօրյա այլ առարկաներ։ Նշանավոր ցուցանմուշներից է Իխշիդների տոհմին պատկանող Սամարղանդի պալատի եզակի պահպանված որմնանկարները (VII-VIII դդ.): Թանգարանի ցուցանմուշների մի մասը կապված է նախաիսլամական դարաշրջանի հետ, մասամբ կապված է զրադաշտականության տեղական տարբերակի հետ, որը Սոգդիայի հիմնական կրոնն էր իսլամից առաջ։

Պատկերասրահ
-----------

* Աֆրասիաբում հայտնաբերված հնագույն որմնանկարըԱֆրասիաբում հայտնաբերված հնագույն որմնանկարը
* Աֆրասիաբում հայտնաբերված հնագույն որմնանկարըԱֆրասիաբում հայտնաբերված հնագույն որմնանկարը
* Սոգդիայի ոսկրատունՍոգդիայի ոսկրատուն
* Սոգդիայի ոսկրատունՍոգդիայի ոսկրատուն
* ՈսկրատունՈսկրատուն
* Թիմուրյան դարաշրջանի ափսեԹիմուրյան դարաշրջանի ափսե
* Զարդանախշերով միջնադարայան ձուլվածքԶարդանախշերով միջնադարայան ձուլվածք

Ծանոթագրություններ
------------------

* Տեսաձայնային նյութեր Վիքիպահեստում

1. ↑  meros.uz — Музей истории Самарканда «Афрасиаб»

Արտաքին հղումներ
----------------

* advantour.com — Музей «Афрасиаб» - ценнейшие артефакты истории древнего Самарканда
* orexca.com — Музей истории Самарканда «Афрасиаб»
**Deloitte Touche Tohmatsu Limited** (արտաբերվում է որպես Դըլոյթ Թուշ Թոումաթսու; Հայաստանում գործում է որպես «Դելոյթ Թուշ Թոմացու Լիմիթեդ»), միջազգային ընկերություն է, որը մատուցում է խորհրդատվական և աուդիտորական ծառայություններ։ PricewaterhouseCoopers, Ernst & Young և KPMG հետ մեկտեղ մտնում է խորհրդատվական «խոշոր քառյակի» մեջ։ Դելոյթ Թուշը 2011 թվականի մայիսի 31 տվյալներով իր նախորդորղ ֆինանսական տարվա 28.8 մլրդ եկամուտով հայտարարվել է մասնագիտական ծառայությունների առաջատարը։

Ղեկավարություն
--------------

Գլխավոր տնօրեն — Բարրի Զալցբերգ (*Barry Salzberg*), տնօրենների խորհրդի նախագահ — Սթիվ Ալմոնդ (*Steve Almond*):

Հիմնադիրներ
-----------

* Ուիլյամ Ուելշ Դելուա
* Ջորջ Թուշե
* Նեբուձո Թոմացու

Գործունեություն
---------------

Deloitte Touche Tohmatsu մասնաշենքը Մյունխենում
Deloitte Touche Tohmatsu Limited իրենից ներկայացնում է ընկերությունների ցանց՝ գործընկերություններ, որոնք անկախ [[իրավաբանական անձ]]եր են և իրենց գործունեությունը ծավալում են աշխարհով մեկ և որոնք մտնում են Deloitte Touche Tohmatsu Limited միավորման կազմի մեջ։ Խորհրդատվական և աուդիտորական ծառայությունները մատուցվում են ավելի քան 150 երկրներում (2011 թ. դրությամբ)։ Ի տարբերություն «քառյակի» մրցակիցների նա ամբողջությամբ պահպանել է իր խորհրդատվական ձեռներեցությունը, որից PwC-ն, KPMG-ն և Ernst&Young-ը հրաժարվեցին WorldCom/Enron-ի հետ կապված անախորժությունից հետո։ Բացի այդ, մի շարք երկրներում «Դելոյթը» ունի ուրույն իրավաբանական սովորույթները։

Անձնակազմը 2011 թվականի դրությամբ՝ 182 հազար մարդ։ Եկամուտը 2012 ֆինանսական տարում՝ $31 մլրդ. (2011 ֆին. տարում՝ $28.8 մլրդ. որից 42,6 %-ը աուդիտից էր, 29,7 %՝ խորհրդատվությունից)։ 2012 թ. եկամուտի 40 %-ը ապահովել է ԱՄՆ շուկան, Ռուսական շուկան ապահովել է 1%-ից պակաս։

### Deloitte Touche Tohmatsu Limited-ը ԱՊՀ-ում

Deloitte Touche Tohmatsu Limited-ը խորհրդատվական առաջին առաջատար ընկերություններից էր, որ մուտք գործեց ԱՊՀ շուկա, առաջին ներկայացչությունը Մոսկվայում բացվել է 1990 թվականին։

Այժմ ԱՊՀ 11 երկրներում ընկերությունն ունի 18 գրասենյակ՝ Երևանում, Թիֆլիսում (Վրաստան), Բաքվում (Ադրբեջան), Կիևում (Ուկրաինա), Մինսկում (Բելառուս), Տաշքենդում (Ուզբեկստան), Բիշքեկում (Ղրղզստան), Դուշանբե (Տաջիկստան), Աշխաբադ (Թուրքմենստան), Ալմաթայում, Աստանայում, Աթառաու, Աքաթու (Ղազախստան) Մոսկվայում, Սանկտ-Պետերբուրգում, Հարավային-Սախալինում, Ուֆայում և Եկատերինավանում (Ռուսաստան)։

Նշումներ
--------

1. ↑  GRID Release 2018-08-27 — 2018-08-27 — 2018. — doi:10.6084/M9.FIGSHARE.7021847
2. ↑
3. ↑
4. 1 2  Deloitte 2021 Global Impact Report
5. ↑
6. 1 2  ««Делойт» продолжает быть генератором новых рабочих мест и объявляет рекордную выручку в размере $28,8 млрд». Արխիվացված է օրիգինալից 2012 թ․ հունիսի 5-ին. Վերցված է 2015 թ․ օգոստոսի 13-ին.
7. ↑  «Страница руководства на глобальном сайте Делуа и Туше Томацу Лимитед». Արխիվացված է օրիգինալից 2013 թ․ մարտի 7-ին. Վերցված է 2015 թ․ օգոստոսի 13-ին.
8. ↑  *Татьяна Бочкарева*.
9. ↑  Татьяна Бочкарева. «Барри Зальцберг: «У нас в штате есть врачи, но больных они не лечат»». // vedomosti.ru. Արխիվացված օրիգինալից 2012 թ․ օգոստոսի 5-ին. Վերցված է 2012 թ․ հուլիսի 9-ին.

Ծանոթագրություններ
------------------

Արտաքին հղումներ
----------------

* Պաշտոնական կայքը
**Մերգելյանի թեորեմ**, կոմպլեքս անալիզի հայտնի արդյունք՝ ապացուցված հայ մաթեմատիկոս Սերգեյ Մերգելյանի կողմից 1951 թվականին։ Այն պնդում է հետևյալը.

Դիցուք, *K*-ն **C** կոմպլեքս հարթության կոմպակտ ենթաբազմություն է այնպես, որ **C**∖*K* -ն կապակցված է, այսինքն՝ չենք կարող այն տրոհել երկու ոչ դատարկ ենթաբազմությունների այնպես, որ դրանցից յուրաքանչյուրը ընդհանուր կետ չունենա մյուս ենթաբազմության փակման հետ։ Այդ դեպքում՝ ցանկացած *f* : *K* →**C** անընդհատ ֆունկցիա, որի նեղացումը int(*K*)-ի վրա հոլոմորֆ է, կարելի է *K*-ի վրա հավասարաչափ մոտարկել բազմանդամներով։ Այստեղ int(*K*)-ն *K* ենթաբազմության ներքին տիրույթն է։

Մերգելյանի թեորեմը Վայերշտրասի մոտարկման թեորեմի և Ռունգեի թեորեմի վերջնական կատարելագործումն ու ընդհանրացումն է։ Այն տալիս է բազմանդամներով մոտարկման դասական խնդրի բարդ լուծումը։

Այն դեպքում, երբ **C**∖*K* -ն կապակցված չէ, նախնական մոտարկման խնդրում բազմանդամները պետք է փոխարինվեն ռացիոնալ ֆունկցիաներով։ Ռացիոնալ մոտարկման խնդրի լուծման կարևոր քայլը ևս առաջարկվել է Մերգելյանի կողմից 1952 թվականին։ Ռացիոնալ մոտարկման վերաբերյալ հետագա խորքային քայլերը հիմնականում արվել են Ա․ Գ․ Վիտուշկինի կողմից։

Վայերշտրասի և Ռունգեի թեորեմները առաջարկվել են 1885 թ.-ին, միչդեռ Մերգելյանի թեորեմը թվագրվում է 1951 թ.-ին։ Ժամանակային այս հսկայական տարբերությունը զարմանալի չէ, քանի որ Մերգելյանի թեորեմի ապացույցը հիմնված է հզոր մեթոդի վրա, որը ստեղծել է Մերգելյանը։ Վայերշտրասից և Ռունգեից հետո մի շարք մաթեմատիկոսներ (մասնավորապես ՈՒոլշը, Կելդիշը և Լավրենտևը) նույնպես աշխատել են նույն խնդրի վրա։ Մերգելյանի առաջարկած լուծումը կառուցողական է և մինչ օրս մնում է միակը իր տեսակի մեջ։

Արտաքին հղումներ
----------------

* Lennart Carleson, *Mergelyan's theorem on uniform polynomial approximation*, Math. Scand. V. 15, (1964) 167–175.
* Dieter Gaier, *Lectures on Complex Approximation*, Birkhäuser Boston, Inc. (1987), ISBN 0-8176-3147-X.
* W. Rudin, *Real and Complex Analysis*, McGraw–Hill Book Co. New York, (1987), ISBN 0-07-054234-1.
* A. G. Vitushkin, *Half a century as one day*, Mathematical events of the twentieth century, 449–473, Springer, Berlin, (2006), ISBN 3-540-23235-4/hbk.

Արտաքին հղումներ
----------------

* Մերգելյանի թեորեմ - Հայաստանի Հանրապետություն
* Mergelyan theorem - Encyclopedia of Mathematics
* Mergelyan's Theorem -- from Wolfram MathWorld
**«Նվեր միայնակ կնոջը»** (լատիշ․՝ Dāvana vientuļai sievietei), 1973 թվականի խորհրդային գեղարվեստական ֆիլմ, կատակերգություն։

Սյուժե
------

Ավտոառևանգողների ավազակախումբը հավաստի աղբյուրից իմանում է, որ հեռավոր խուտորում ապրող ոչ երիտասարդ տանտիրուհուն՝ Կնեպիենեին, եղբայրը «Վոլգա» է նվիրել։ Նրանցից երկուսը՝ Քրոնիսը և Սպուլգիսը, անասնաբույժների անվան տակ ներթափանցում են գյուղ և փորձում գողանալ նոր ավտոմեքենան։ Զարմանալիորեն ծեր կինն իրեն զգուշորեն է պահում, և չարագործների համար դժվար է թաքնվել նրա մշտական ներկայության պայմաններում։

Ուրիշի գույքը յուրացնելու դժվարին գործում նրանց հետ մրցակցում են մանր խաբեբա Զերոն և նախաձեռնողական հարևանների զույգը՝ Սիետինշները։

Մի շարք արկածներից հետո նրանք գնում են ֆիննական բաղնիք՝ հույս ունենալով, որ տարեց կնոջ համար նման պրոցեդուրան կարող է ավարտվել աշխատունակության ժամանակավոր կորստով։ Սակայն գողերն իրենք հազիվ են դիմանում։ Արդյունքում պարզվում է ծեր տանտիրուհին միլիցիայի լեյտենանտ Գիտան է, որը մտածել է հանցագործներին բռնելու խորամանկ ծրագիրը և իրականացրել այն։

Դերերում
--------

* Վիյա Արտմանե – *Կնեպիենե / Գիտա*
* Լեոնս Կրիվանս – *Սպուլգիս*
* Էգոնս Մայսաքս – *Կրոնիս*
* Հելենա Ռոմանովա – *Լորա*
* Հարի Լիեպինշ – *Զերո*
* Էդուարդ Պավուլս – *Սիետինշ*
* Վելտա Սքրուստենե – *Սիետինշի կինը*
* Գունարս Պլացենս – *ապահովագրական գործակալ*
* Արթուր Դիմիտերս – *միլիցիայի պետ*
* Ուլդիս Լիելդիջս – *պաշտոնական անձ*

Նկարահանող խումբ
----------------

* Սցենարի հեղինակ՝ Լայմոնիս Վացզեմնիեկս
* Ռեժիսոր՝ Էրիկ Լացիս
* Օպերատոր՝ Զիգուրդս Վիտոլս
* Նկարիչ՝ Ուլդիս Պաուզերս
* Կոմպոզիտոր՝ Ռայմոնդ Պաուլս

Ծանոթագրություններ
------------------

1. ↑  «Նվեր միայնակ կնոջը» ֆիլմը *kino-teatr.ru* կայքում
2. ↑  «Նվեր միայնակ կնոջը» ֆիլմը *kinopoisk.ru* կայքում

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | FilmAffinity · Internet Movie Database · MusicBrainz |

 |
**Մոհամմադիե** (պարս.՝ محمديه), քաղաք Իրանի հյուսիսում-արևմուտքում` Ղազվին օսթանի Ալբորզ շահրեստանում։ Բնակչությունը վերջին մարդահամարի տվյալներով կազմում է ։

Գտնվում է Ղազվին օսթանի կենտրոնական մասում` Ղազվին քաղաքից մոտ 14 կմ հարավ-արևելք։ Տեղադրված է Էլբուրսի լեռների ստորոտին` լեռներից հարավ ընկած հարթավայրում։ Քաղաքի մոտով է անցնում Ղազվինը Թեհրանի հետ կապող թիվ 2 ավտոմայրուղին

Բնակչություն
------------

Բնակչությունը 2016 թվականի մարդահամարի տվյալներով կազմում էր 90 513 մարդ, որոնք կազմում էին 28 923 տնտեսություն։ Քաղաքը բնակչությամբ Ղազվին օսթանի երրորդ ամենախոշոր քաղաքն է Ղազվինից և Ալվանդից հետո։ Մոհամմադիեի բնակչության փոփոխությունը ժամանակի ընթացքում բերված է աղյուսակում ստորև.

| Տարի | 1996 | 2006 | 2011 | 2016 |
| --- | --- | --- | --- | --- |
| Բնակիչ | 27 955 | 41 766 | 48 862 | 90 513 |
|

Ծանոթագրություններ
------------------

1. ↑  «IRAN: Qazvin» (անգլերեն).
2. ↑  «Islamic Republic of Iran» (անգլերեն).
3. ↑  «Իրանի Իսլամական Հանրապետության մարդահամար, 1385 (2006)» (պարսկերեն). Արխիվացված է օրիգինալից (Excel) 2011 թ. սեպտեմբերի 20-ին. Վերցված է 2022 թ. սեպտեմբերի 25-ին.
4. ↑  «Իրանի Իսլամական Հանրապետության մարդահամար, 1390 (2011)» (Excel) (պարսկերեն). Վերցված է 2022 թ. դեկտեմբերի 19-ին.
5. ↑  «Իրանի Իսլամական Հանրապետության մարդահամար, 1395 (2016)» (պարսկերեն). Արխիվացված է օրիգինալից (Excel) 2021 թ. նոյեմբերի 30-ին. Վերցված է 2022 թ. դեկտեմբերի 19-ին.
Անվան այլ կիրառումների համար տե՛ս՝ Գրիգոր Նարեկացու հուշարձան (այլ կիրառումներ)

**Գրիգոր Նարեկացու հուշարձան** (իտալ.՝ Statua Gregorio di Narek), հայ փիլիսոփա, աստվածաբան Գրիգոր Նարեկացու հուշարձանը Վատիկանում։

Պատմություն
-----------

2016 թվականին Հռոմի պապ Ֆրանցիսկոսի Հայաստան կատարած այցի շրջանակում ՀՀ նախագահ Սերժ Սարգսյանը պապին նվիրել է Գրիգոր Նարեկացու արձանի մանրակերտը՝ որպես առաջին քրիստոնյա երկիր Պապի ուխտագնացության խորհդանիշ և հույս է հայտնել, որ դրա մեծ տարբերակը կտեղադրվի Վատիկանում։

Գրիգոր Նարեկացու արձանը Վատիկանի պարտեզում կանգնեցվել է 2018 թվականի մարտի 21-ին Վատիկանում ՀՀ արտակարգ և լիազոր դեսպան Միքայել Մինասյանի և գործարար Արթուր Ջանիբեկյանի բարերարությամբ, Վատիկանում ՀՀ դեսպանության մշակույթի բաժնի պատասխանատու Վարդան Կարապետյանի կազմակերպական ջանքերի շնորհիվ։ Արձանի բացման արարողությունը տեղի է ունեցել 2018 թվականի ապրիլի 5-ին։ Բացմանը մասնակցել է ՀՀ նախագահ Սերժ Սարգսյանը, Ն.Ս.Օ.Տ.Տ. Գարեգին Բ կաթողիկոսը, Ն.Ս.Օ.Տ.Տ. Արամ Ա Մեծի Տանն Կիլիկիո Կաթողիկոսը, Հայ Կաթողիկե Եկեղեցու Պատրիարք Ամենապատիվ Գրիգոր-Պետրոս Ի Կապրոյանը։

Արձանը պատրաստված է երկու օրինակից, երկրորդ օրինակը կտեղադրվի Էջմիածնում։

Հեղինակ
-------

* Քանդակագործ ՝ Դավիթ Երևանցի
* Ճարտարապետ` Միքայել Հասրաթյան

Տվյալներ
--------

Բրոնզե քանդակն ունի 2 մետր բարձրություն։ Պատրաստվել է Չեխիայի Հորնի Կալնա քաղաքի արվեստանոց-ձուլարանում։ Նարեկացին պատկերված է գրքի՝ նռան և եկեղեցու տեսքով մանրանկարներն ավարտելիս։ Նարեկացու արձանը նվեր է Հռոմի պապին։

Ծանոթագրություններ
------------------

**Lua error in Մոդուլ:Քույրհղումներ at line 36: attempt to call field '?' (a nil value).**

1. ↑  «Pope Francis and Armenian Patriarchs bless a bronze statue of St Gregory of Narek - Vatican News» (անգլերեն). 2018 թ․ ապրիլի 5. Վերցված է 2018 թ․ ապրիլի 6-ին.
2. ↑  «St. Gregory of Narek statue unveiled in Vatican Gardens - Video». *Public Radio of Armenia* (ամերիկյան անգլերեն). 2018 թ․ ապրիլի 5. Վերցված է 2018 թ․ ապրիլի 5-ին.
3. ↑  Sputnik. «Վատիկանում օծվեց Գրիգոր Նարեկացու արձանը. լուսանկարներ». *armeniasputnik.am*. Վերցված է 2018 թ․ ապրիլի 5-ին.
4. ↑  Գրիգոր Նարեկացու արձանը տեղադրվել է Վատիկանում
5. ↑  Նարեկացու արձանն օրհնել է Հռոմի Ֆրանցիսկոս Պապը, եղբայրական այցը՝ մանրամասն
6. ↑  «Վատիկանում բացվեց Սուրբ Գրիգոր Նարեկացու արձանը». *«Ազատ Եվրոպա/Ազատություն» ռադիոկայան*. Վերցված է 2018 թ․ ապրիլի 5-ին.
7. ↑  «Հայ քանդակագործն աշխատում է Վատիկանի համար Գրիգոր Նարեկացու արձանի վրա». *artsakhpress.am*. Վերցված է 2018 թ․ ապրիլի 5-ին. `{{cite web}}`: Text "Artsakhpress.am" ignored (օգնություն); Text "Արցախի անկախ լրատվական գործակալություն" ignored (օգնություն)
**Միխալ Դյուրիշ** (սլովակ.՝ Michal Ďuriš, հունիսի 1, 1988(1988-06-01), Ուհերսկե Հրադիշտե), սլովակ ֆուտբոլիստ, չեխական «Վիկտորիա» (Պլզեն) ակումբի հարձակվող։

Կարիերա
-------

### Ակումբային

Միխալ Դյուրիշի կարիերայի ընթացքում առաջին պրոֆեսիոնալ ակումբը, որի կազմում նա սկսեց հանդես գալ, դա Բանսկա-Բիստրիցայի «Դուկլա» ակումբն էր։ Հարձակվողի մեկնարկային հանդիպումը «Դուկլա» ակումբում կայացավ 2005 թ. նոյեմբերի 9-ին Սլովակիայի առաջնության ժամանակ, երբ թիմը մրցում էր «Ռուժոմբերոկ» ակումբի հետ։ Այդ խաղի ժամանակ Դյուրիշը 63-րդ րոպեին փոխարինեց Ռադեկ Բուկաչին։ Դուկլայի կազմում Դյուրիշն իր առաջին գոլը հեղինակել է 2007 թ. սեպտեմբերի 2-ին «Պետրժալկա» ակումբի դեմ խաղում։ Դուկլայի կազմում մասնակցել է նաև 2010-2011 թթ. Եվրոպայի լիգայի որակավորման փուլի խաղերում (2 խաղ, 1 գոլ)։ Դուկլայի կազմում Դյուրիշն անցկացրել է 5 մրցաշրջան՝ դառնալով 18 գոլի հեղինակ անցկացրած 114 հանդիպումներում։

2010 թ. օգոստոսին Դյուրիշը տեղափոխվեց չեխական «Վիկտորիա» (Պլզեն) ակումբ։ Վիկտորիայի կազմում նրա մեկնարկային հանդիպումը կայացավ 2010 թ. օգոստոսի 28-ին Չեխիայի առաջնության ժամանակ, երբ թիմը մրցում էր «Չեսկե-Բուդյովիցե» ակումբի հետ։ Վիկտորիայի կազմում Դյուրիշը կարողացավ դառնալ Չեխիայի չեմպիոն և մասնակցեց Չեմպիոնների լիգայի 2011-2012 թվականների մրցաշարին։ Հարձակվողը Չեմպիոնների լիգայի մրցաշարի խմբային փուլում անցկացրեց 6 հանդիպում և կարողացավ դառնալ գոլի հեղինակ 2011 թ. դեկտեմբերի 6-ին Միլանի հետ կայացած մրցավեճում։

### Ազգային հավաքականի կազմում

Միխալ Դյուրիշը հանդես է եկել Սլովակիայի մինչև 19 տարեկանների ազգային հավաքականի կազմում, երբ անց էր կացվում Եվրոպայի առաջնության որակավորման մրցաշարը։ Մինչև 2010 թ. հանդես է եկել Սլովակիայի երիտասարդական հավաքականի կազմում։ Սլովակիայի ազգային հավաքականի կազմում իր մեկնարկային հանդիպումն անցկացրել է 2012 թ. օգոստոսի 15-ին, երբ թիմը ընկերական հանդիպում էր անցկացնում Դանիայի ազգային հավաքականի հետ։ Դյուրիշն այդ հադիպման ժամանակ դուրս եկավ փոխարինման փոխարինելով Վլադիմիր Վայս Կրտսերին։

Նվաճումներ
----------

* Չեխիայի չեմպիոն - 2010-2011 թթ. 2012-2013 թթ.
* Չեխիայի առաջնության 3-րդ մրցանակակիր - 2011-2012 թթ.
* Չեխիայի սուպերգավաթակիր - 2011 թ.

Արտաքին հղումներ
----------------

* Միխալ Դյուրիշը www.transfermarkt.co.uk կայքում
* Միխալ Դյուրիշը int.soccerway.com կայքում
* Միխալ Դյուրիշը ru.uefa.com կայքում
* Միխալ Դյուրիշը rus.worldfootball.net կայքում
* Միխալ Դյուրիշը www.national-football-teams.com կայքում

Ծանոթագրություններ
------------------

1. 1 2  Transfermarkt.com(բազմ․) — 2000.
2. 1 2  As (իսպ.) — Madrid: Grupo Prisa, 1967. — ISSN 1888-6671

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Միխալ Դյուրիշ» հոդվածին։ |

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AS.com · eu-football.info (խաղացող) · FootballDatabase.eu · iDNES.cz · National Football Teams.com · Soccerway · Transfermarkt (խաղացող) · worldfootball.net (խաղացող) · ՈւԵՖԱ · ՖԻՖԱ |

 |
Կարիերա
-------

### Ակումբային

Կուցկան պրոֆեսիոնալ ֆուտբոլիստի կարիերան սկսել է Պոդբրեզովա քաղաքի «Շպորտ» ակումբում։ 2007 թ. Կուցկան տեղափոխվեց «Ռուժոմբերոկ» ակումբ։ 2009 թ. հունվարին երիտասարդ կիսապաշտպանը տեղափոխվեց Պրահայի «Սպարտա»։ Չեխիայի բազմակի չեմպիոն Սպարտայի հետ Կուցկան կնքեց 3 տարվա պայմանագիր։

2011 թ. հունվարի 2-ին Կուցկան տեղափոխվեց իտալական «Ջենովա»։ Տրանսֆերի արժեքը կազմեց մոտավորապես 3 միլիոն եվրո։ 2011 թ. օգոստոսին Ջենովան 8 միլիոնի դիմաց Ինտերին վաճառեց Կուցկայի իրավունքների կեսը։ 2011 թ. օգոստոսի 31-ին Ջենովայի և Ինտերի միջև կնքված ֆուտբոլիստների փոխադարձ փոխանակման հետ կապված պայմանագրի շրջանակներում Կուցկան ստորագրեց պայմանագիր Ինտերի հետ մինչև 2016 թ. հունիսի 30-ը։ Կուցկան և Էմիլիանո Վիվիանոն, ով ևս կազմում էր այդ պայմանագրի մի մասը, 2011/12 մրցաշրջանում վարձավճարով պետք է հանդես գային իրենց նախկին ակումբներում։

2013 թ. մարտի 21-ին Միլանը համաձայնեց Կուցկայի տեղափոխման պայմաններին։ Տրանսֆերի արժեքը գնահատվեց 5 միլիոն եվրո։ 26 ամյա կիսապաշտպանը Միլանի հետ կնքեց 5 տարվա պայմանագիր մոտավորապես 1.2 միլիոն եվրո աշխատավարձով։

Ազգային հավաքականի կազմում
--------------------------

2008 թ. Կուցկան, ով արդեն հանդես էր եկել Սլովակիայի երիտասարդական հավաքականի կազմում, առաջին անգամ հրավիրվեց Սլովակիայի ազգային հավաքական։ 2008 թ. նոյեմբերի 19-ին Կուցկան անցկացրեց իր մեկնարկային հանդիպումը Սլովակիայի ազգային հավաքականի կազմում, երբ թիմը մրցում էր Լիխտենշտեյնի ազգային հավաքականի հետ։

Ծանոթագրություններ
------------------

1. ↑  Transfermarkt.com(բազմ․) — 2000.
2. ↑  As (իսպ.) — Madrid: Grupo Prisa, 1967. — ISSN 1888-6671

Արտաքին հղումներ
----------------

* Յուրայ Կուցկայի մասին www.national-football-teams.com կայքում
* Յուրայ Կուցկայի մասին aic.football.it կայքում
* Յուրայ Կուցկայի մասին www.transfermarkt.co.uk կայքում

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Յուրայ Կուցկա» հոդվածին։ |

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Ֆոտո, վիդեո և աուդիո | Ինստագրամ |
|  |
| Թեմատիկ կայքեր | AS.com · BDFA · BDFutbol · eu-football.info (խաղացող) · FootballDatabase.eu · National Football Teams.com · Soccerway · playmarkerstats.com (խաղացող) · Transfermarkt (խաղացող) · worldfootball.net (խաղացող) · ՈւԵՖԱ · ՖԻՖԱ · Internet Movie Database |

 |
**Նակսկով** (դան․՝ Nakskov), քաղաք Դանիայի հարավում, Լոլլանդի տեղական ինքնավարությունում։ Գտնվում է Լոլլանդ կղզու արևմտյան ափին, Նակսկովի խութածոցի ափին։ Բնակչությունը 2013 թվականի հունվարի 1-ի դրությամբ կազմում է 13,243 մարդ։ Նակսկովում է գտնվում Դանիայում ամենամեծ շաքարավազի գործարանը, որը պատկանում է գերմանական Nordzucker ընկերությանը։ Օրվա ընթացքում գործարանը արտադրում է ավելի քան 12 հազար տոննա շաքար։ Այն երկաթուղով կապված է Նյուկոբինգ Ֆալստեր քաղաքին։ Մինչև 2007 թվականը Նակսկովը եղել է նույն անունով մի փոքրիկ համայնք, որի տարածքը 33 կմ² էր։ Այսօր քաղաքը ընդգրկվել է Լոլլանդ համայնքի մեջ։

Պատմություն
-----------

Նակսկով եկեղեցի
Քաղաքը առևտրային արտոնություններ ստացավ 1266 թվականին թագավոր Էրիկ Վ Գլիֆֆի թագավորության ժամանակ։

Նակսկովը Դանիայի էկոլոգիապես ամենամաքուր քաղաքներից մեկն է։ Տեխնոլոգիական և բնապահպանական ձեռնարկությունները փոխարինում են ծանր արդյունաբերության ոլորտներին։ Վերջին տարիներին տեղական իշխանությունները վերականգնել են քաղաքը։

Տրանսպորտ
---------

Նակսկովը միացած է Նյուկոբինգ Ֆալստերին և Լոլլանդի երկաթուղային ցանցին։

Տնտեսություն
------------

Նակսկովում է գտնվում Դանիայում ամենամեծ շաքարավազի գործարանը։ Օրվա ընթացքում գործարանը արտադրում է ավելի քան 12 հազար տոննա շաքար, որը պատկանում է գերմանական Nordzucker ընկերությանը։

Պատկերասրահ
-----------

* Շաքարի արտադրման գործարանՇաքարի արտադրման գործարան
* Søndergade փողոց*Søndergade փողոց*
* Nørrevold փողոց*Nørrevold փողոց*
* Նակսկովի երկաթուղիՆակսկովի երկաթուղի
* Նակսկովի տարածքը 1657 թվականինՆակսկովի տարածքը 1657 թվականին
* ՆակսկովՆակսկով
* Նակսկովի խութածոցՆակսկովի խութածոց
* Նակսկովը 1920 թվականինՆակսկովը 1920 թվականին
* Նակսկովը քարտեզի վրաՆակսկովը քարտեզի վրա

Ծանոթագրություններ
------------------

1. ↑  Կաղապար:Книга:Географический энциклопедический словарь
2. ↑  BEF44: Population 1st January, by urban areas database from Statistics Denmark
3. ↑  Nordic Sugar Nakskov", NordicSugar. Կաղապար:Da icon Retrieved 29 July 2013.
4. ↑  Nordic "Sugar Nakskov", NordicSugar. Կաղապար:Da icon Retrieved 29 July 2013.

Արտաքին հղումներ
----------------

* Официальный сайт коммуны Лолланн
**Մանիսա** (թուրքերեն՝ Manisa), քաղաք Թուրքիայի արևմտյան մասում։ Քաղաքը Մանիսայի մարզի վարչական կենտրոնն է։ Բնակչությունը 2009 թվականի մարդահամարի տվյալներով կազմում է 278967։ Հունարեն «մագնիտիս լիթոս» [μαγνητης λιθος], այսինքն Մագնեսիայի քար [Μαγνησια], կապված է քաղաքի անվան հետ։ Քաղաքը չպետք է խառնել հայտնի Մագնեսիա անվան հետ։ Մագնեսիայի քարը ավելի շատ կապված է թեսալիական Մագնեսիայի հետ։

Պատմություն
-----------

Քաղաքի պատմական անվանումը Մագնեսիա է։ Անտիկ քաղաքը, որը գոյություն է ունեցել մինչև մ.թ. 5-րդ դարը վերացել է երկրի երեսից երկրաշարժի հետևանքով։ Հնագույն աղբյուրներում քաղաքը հիշատակվում է Տիտող Լիվիոսի անվան հետ, ով անմիջականորեն կապված է եղել Մագնեսիայի ճակատամարտի հետ։ Ճակատամարտում Անտիոքոս III Մեծի զորքերը պարտություն կրեցին։
1313 թվականին Սարուխան Բեյը գրավեց Մանիսան բյուզանդացիներից և դարձրեց այն իր մայրաքաղաքը։ 1390 թվականին Մանիսան դարձավ Օսմանյան կայսրության մի մասը, սակայն Սարուխանի հաջորդները ապստամբեցին Օսմանցիների դեմ և դարձան Լենկ Թեմուրի դաշնակիցները, ով օգնեց նրանց վերականգնելու իրենց տարածքները։ Վերջնականորեն Մանիսան մտավ Օսմանյան կայսրության կազմի մեջ 1410 թվականին։
1912 թվականին քաղաքում բնակվում էին հույներ՝38926 մարդ, թուրքեր՝ 37900 մարդ, հայեր՝ 2000 մարդ, հրեաներ՝ 1000 մարդ։

Հայտնի բնակիչներ
----------------

* Տանտալոս - առասպելական հերոս, Զևսի որդին,
* Սիմոնիդ Մագնեսիացի - հելենիստական գրող (մ.թ.ա. III դար).
* Շեհզադե Մուստաֆա - Սուլեյման I-ի որդին,
* Շեհզադե Մեհմեդ - Սուլեյման I-ի որդին,
* Սելիմ II - օսմանյան սուլթան,
* Մուրադ III - օսմանյան սուլթան,
* Ահմեդ I - օսմանյան սուլթան,
* Մուստաֆա I - օսմանյան սուլթան,
* Ջաներ Էրկին - ֆուտբոլիստ։

Արտաքին հղումներ
----------------

* Քելալ Բայար համալսարան Արխիվացված 2018-09-19 Wayback Machine
* Մանիսայի հրեական համայնք

Ծանոթագրություններ
------------------

1. ↑  George Sotiriadis, An Ethnological Map Illustrating Hellenism in the Balkan Peninsula and Asia Minor, 1918

Արտաքին հղումներ
----------------

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Մանիսա» հոդվածին։ |

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր  |
|  |
| Ֆոտո, վիդեո և աուդիո | Ինստագրամ |
|  |
| Թեմատիկ կայքեր | GeoNames |
|  |
| Բառարաններ և հանրագիտարաններ | Բրիտանիկա (11-րդ) · Բրիտանիկա · Բրոքհաուսի և Եփրոնի · Դասական հնությունների իրական բառարան · Հրեական Բրոքհաուսի և Եփրոնի · Մեծ նորվեգական · Մեծ սովետական (1 հրտ.) · Սիտինի ռազմական · Treccani |
|  |
| Չափորոշչային վերահսկողություն | GND: 4036977-8 · LCCN: n80065805 · VIAF: 160115300 · WorldCat VIAF: 160115300 |

 |
**Շևչենկոյի փողոց** (ռուս.՝ Улица Шевченко), փողոց ՌԴ Ռոստովի մարզի Տագանրոգ քաղաքի կենտրոնական պատմական մասում։ Անվանված է ուկրաինացի անվանի բանաստեղծ Տարաս Շևչենկոյի պատվին։

Աշխարհագրություն
----------------

Փողոցն ամբողջությամբ գտնվում է քաղաքի պատմական կենտրոնում։ Սկսվում է Չեխովի և Հունական փողոցների խաչմերուկից, այնուհետև ձգվում է դեպի արևմուտք` հատվելով Գարիբալդիի, Նեկրասովի,Դոբրոլյուբովի, Ուկրաինական, Տուրգենևի և այլ նրբանցքների հետ։ Դոնի նրբանցքը հատելուց հետո, փողոցը թեքվում է դեպի հյուսիս-արևմուտք, հատում Կրասնի, Կոմսոմոլսկի, Գոգոլի և Սմիռնովի նրբանցքները, որից հետո ավարտվում է Լագերնի նրբանցքի հետ խաչմերուկում։

Երկարությունը 3610 մ է։

Տների համարակալումը սկսվում է Չեխովի փողոցից։

Պատմություն
-----------

Անվանված է ուկրաինացի անվանի բանաստեղծ Տարաս Շևչենկոյի պատվին 1923 թվականին։ Նախկին անվանումը` *Միխայլովյան փողոց*, տրված է եղել Միքայել Հրեշտակապետ եկեղեցու (նախկին Սուրբ Երրորդություն) պատվին, որը գտնվել է փողոցի սկզբնամասում։

Փողոցում գտնվում են
-------------------

* **Սուրբ Նիկողայոս տաճար**` Շևչենկոյի փող. 28
* **«Տագանրոգ» օդերևութաբանական կայան**` Շևչենկոյի փող. 143
* Տագանրոգի նավահանգստի նավահանգստային շենքեր, շինություններ և օբյեկտներ
* **Կենտրոնական լողափ**` փողոցի կենտ կողմում

Արտաքին հղումներ
----------------

* Քաղաքի կայքը
* Տագանրոգի վարչակազմի կայքը Արխիվացված 2021-08-20 Wayback Machine
* Քաղաքի ինտերակտիվ քարտեզ Արխիվացված 2019-04-13 Wayback Machine

Աղբյուրներ
----------

* Киричек М. С. По ладоням твоих площадей. — Таганрог: Лукоморье, 2007. — 166 с. — ISBN 978-5-902450-13-9.
* Энциклопедия Таганрога. — Таганрог: Антон, 1998. — 624 с. — ISBN 5-88040-017-4.
**Լիկվիդատորություն** (ռուս.՝ *Ликвидаторство*), ռուսական առաջին հեղափոխության պարտությունից և դրան հաջորդած ռեակցիայի տարիներին (1907—1910) Ռուսաստանի սոցիալ-դեմոկրատական բանվորական կուսակցության (ՌՍԴԲԿ) ներսում առաջացած ռևիզիոնիստական, օպորտունիստական ուղղություն, որի կողմնակից ներկայացուցիչները հանդես էին գալիս իրավական ձևերով քաղաքական գործունեության սահմանափակման օգտին

Լիկվիդատորների պարագլուխներն էին մենշևիկյան թևի առաջնորդներ Պավել Աքսելրոդը, Ֆյոդոր Դանը, Յուրի Լարինը, Վլադիմիր Ցենդերբաումը, Յուլի Մարտովը, Ալեքսանդր Պոտրեսովը և ուրիշներ։ Համախմբվելով «Նաշա զարյա» (*Наша заря*) ամսագրի շուրջը, արդեն 1908 թվականին հուլիսին լիկվիդատորությունը ձևավորվեց որպես գաղափարաքաղաքական հոսանք։ Լիկվիդատորները պնդում էին, որ ստոլիպինյան ռեֆորմը լուծում է ագրարային հարցը, որ Պետական դուման խաղաղ ճանապարհով ռեֆորմի է ենթարկում ցարիզմը և դրանով իսկ վերանում է նոր հեղափոխության անհրաժեշտությունը։

Լիկվիդատորների հետ կուսակցության դեմ այլ դիրքերից հանդես էին գալիս օտզովիստները և ցենտրիստները։ 1912 թվականին երեք օպորտունիստական հոսանքները մտան Լև Տրոցկու ստեղծած օգոստոսյան հակակուսակցական բլոկի մեջ։ ՌՍԴԲԿ 6 (Պրահայի) համառուսաստանյան կոնֆերանսը (1912) կուսակցությունից վտարեց Լիկվիդատորներին։

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 4, էջ 615)։*  |

|  |  |  |
| --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Մեծ սովետական (1 հրտ.) · Մեծ սովետական (1 հրտ.) |

 |
**Պոկերի Հայկական ֆեդերացիա** հասարակական կազմակերպությունը պետական գրանցում է ստացել 21.11.2006 թ.

Նպատակներ
---------

«Պոկերի Հայկական Ֆեդերացիա» հասարակական կազմակերպության նպատակներն են նպաստել Պոկեր խաղի տարածմանը, զարգացմանը և աջակցել Պոկերի Միջազգային Ֆեդերացիային, Պոկերը որպես մարզաձև Oլիմպիական խաղերում ընդգրկելու համար։

ՊՀՖ խնդիրներ
------------

Կազմակերպել և զարգացնել սպորտային պոկերը ողջ երկրի տարածքում

Սպորտային պոկերի մրցումների կազմակերպում

Մարզիկների օգնություն

Մարզիկների գնահատականների պահպանում

Ընդունել համապատասխան կանոններ, սպորտային պոկերի կառավարմանը

Օգնություն և աջակցություն պոկերի ակումբներին

Սպորտային պոկերի դպրոցի կազմակերպում

Փնտրել հովանավորների և այլն

Անդամակցություն
---------------

2010 թվ. սկզբին "Պոկերի Հայկական ֆեդերացիա" հասարակական կազմակերպությունը դիմել է Պոկերի Միջազգային Ֆեդերացիա (IFP), որպեսզի ընդունվի նշված Ֆեդերացիայի կազմում և 06.07.2010 թվ. IFP-ի նախագահության միաձայն որոշմամբ պաշտոնապես ընդունվել է ֆեդերացիայի կազմում և դարձել Պոկերի Միջազգային Ֆեդերացիայի լիիրավ անդամ։

Կազմակերպության անվանումը
-------------------------

Կազմակերպության հայերեն լրիվ անվանումն է՝
«Պոկերի Հայկական Ֆեդերացիա» հասարակական կազմակերպություն։

Կազմակերպության անգլերեն լրիվ անվանումն է
" Armenian Poker Federation "non - governmental organization.

Կազմակերպության ռուսերեն լրիվ անվանումն է
" Армянская Федерация Покера" общественная организация.

Տես նաև
-------

* Պոկեր
* Ակումբային պոկեր

Արտաքին հղումներ
----------------

* Պոկերի հայկական ֆեդերացիայի կայքէջ
**Ջաբա Գեորգիի Կանկավա** (վրաց.՝ ჯაბა გიორგის ძე კანკავა, մարտի 18, 1986, Թբիլիսի, Վրացական ԽՍՀ, ԽՍՀՄ), վրացի ֆուտբոլիստ, ֆրանսիական «Ռեյմս» ֆուտբոլային ակումբի և Վրաստանի ֆուտբոլի ազգային հավաքականի կիսապաշտպան։

Կարիերա
-------

Եղել է Թբիլիսիի «Դինամոյի» ֆուտբոլային դպրոցի սանը։ 18 տարեկան հասակում Ջաբան հայրենի «Թբիլիսի Դինամոյում» անցնում է ՈւԵՖԱ-ի Գավաթի խաղարկության որակավորման փուը, որի վերջին հանդիպման ընթացքում երիտասարդ կիսապաշտպանը վաստակում է ուղեգիր դեպի առաջնություն՝ գրավելով չեխական Պրահա քաղաքը ներկայացնող «Սլավիա» ակումբին։ Վրաստանի հավաքականի գլխավոր մարզիչ Ալեն Ժիրեսը հրավիրեց կիսապաշտպանին ազգային հավաքական։ Կանկավան իր նորամուտը հաավաքականում նշեց մրցելով Ալբանիայի ֆուտբոլի ազգային հավաքականի դեմ՝ աշխարհի առաջնության որակավորման խաղերի ընթացքում։ Արդյունքում վրացիները հաղթեցին հանդիպումը 2-0 հաշվով։

2005 թվականի փետրվարի սկզբին վրացի կիսապաշտպանը տեղափոխվում է «Ալանիա». Ավելի ուշ տեղափոխվել է Կիևի «Արսենալ»։ Ուկրաինայի առաջնությունում Ջաբան իր նորամուտը նշեց 2006 թվականի մարտի 5-ին՝ «Խարկով»-ի դեմ գոլազուրկ հանդիպման ընթացքում։

2015 թվականի օգոստոսին վրացի ֆուտբոլիստը պայմանագիր է կնքել ֆրանսիական «Ռեյմսի» հետ՝ ըստ 3+1 սխեմայի։

Ձեռքբերումները
--------------

**Դինամո (Թբիլիսի)**

* Վրաստանի չեմպիոն (1)։ 2004-2005
* Վրաստանի առաջնության բրոնզե մրցանակակիր (1)։ 2003-2004

**Դնեպր (Դնեպրոպետրովսկ)**

* ՈՒԵՖԱ-ի Եվրոպայի Լիգայի ֆինալիստ (1)։ 2014-2015
* Արծաթե մեդալակիր ՝ Ուկրաինայի առաջնության (1)։ 2013-2014
* Բրոնզե մեդալակիր ՝ Ուկրաինայի առաջնության (1)։ 2014-2015

Ծանոթագրություններ
------------------

1. ↑  FBref.com(բազմ․)
2. ↑  As (իսպ.) — Madrid: Grupo Prisa, 1967. — ISSN 1888-6671
3. ↑  Официально: Канкава — игрок «Реймса»

Արտաքին հղումներ
----------------

* Վիճակագրություն կայքում Ուկրաինայի ֆուտբոլի Ֆեդերացիայի (mkv.)
* Վիճակագրություն կայքում *National Football Teams* (անգլ.)
* Պրոֆիլը *transfermarkt.com* կայքում(անգլ.)(անգլ.)
**Մամլուք** (վրաց.՝ მამლუქი), 1958 թվականին Վրացֆիլմ կինոստուդիայում նկարահանված գեղարվեստական ֆիլմ։ Այն պատմական դրամա է՝ նկարահանված Ուիարագոյի (Կոնդրատե Թաթարիշվիլու) «Մամլուք» վիպակի հիման վրա։

Սյուժե
------

«Մամլուք» բառն արաբերենից թարգմանաբար նշանակում է սպիտակ ստրուկ, գերի։ Եգիպտոսում մամլուք էին կոչում գերված ռազմիկներին, որոնց բերում էին թուրքական տիրապետության տակ գտնվող տարածքներից, Վրաստանից ու կովկասյան այլ երկրներից։

Ֆիլմի գործողություններն սկսում են Վրաստանում XVIII դարի վերջում։ Օտարականները առևանգում են երեխաների, որպեսզի նրանց դարձնեն հավատարիմ ու անգութ ռազմիկներ։ Երկու ընկերների առևանգում են և վաճառում ստրկության։ Նրանցից մեկն ընկնում է Եգիպտոս, մյուսը՝ Վենետիկ։ Խվիչան դառնում է եգիպտական մամլուք Մահմուդ անունով։ Տարիներ անց նրանք հանդիպում են անապատում, որտեղ տեղի է ունենում ճակատամարտ Նապոլեոնի ու Ալի բեյի՝ Եգիպտոսի կառավարչի զորքերի միջև։ Մամլուքը մենամարտում է ֆրանսիական զորքի սպայի հետ ու վիրավորում նրան։ Սպան, ձիուց ընկնելով ավազների վրա, վրացերեն գոռում է՝ «Վայ, նանա» («Օյ, մայրիկ»)։ Եվ այդ պահին Մահմուդը ճանաչում է իր ընկերոջը։

Դերերում
--------

* Դաթո Դանելիա - *Խվիչա*
* Օթար Կոբերիձե - *Մահմուդ, Խվիչիան հասուն տարիքում*
* Վ. Ջոջուա - *Գոչա*
* Մ. Լոնդարիձե
* Ակակի Խորավա
* Լիա Էլիավա
* Գեորգի Շավգուլիձե
* Դուդուխանա Ցերոձե
* Միխայիլ Վաշաձե
* Էդիշեր Մաղալաշվիլի
* Բուխուտի Զաքարիաձե
* Վերիկո Անջափարիձե
* Գուրամ Սաղարաձե - *Իբրահիմ*
* Կախի Կավսաձե

Ծանոթագրություններ
------------------

1. ↑  «Մամլուք» ֆիլմը kino-teatr.ru կայքում

Արտաքին հղումներ
----------------

* «Մամլուք» ֆիլմը kino-teatr.ru կայքում
* «Մամլուք» ֆիլմը ՅուԹյուբ կայքում
* «Մամլուք» ֆիլմը kinopoisk.ru կայքում
* «Մամլուք» ֆիլմը Internet Movie Database կայքում

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | ČSFD · Internet Movie Database |

 |
**Ռոբերտ Վիտեկ** (սլովակ.՝ Róbert Vittek, ապրիլի 1, 1982(1982-04-01), Բրատիսլավա, Սլովակիայի Սոցիալիստական Հանրապետություն, Չեխոսլովակիայի Սոցիալիստական Հանրապետություն), սլովակ ֆուտբոլիստ, «Սլովան» ակումբի և Սլովակիայի ազգային հավաքականի հարձակվող։ Ֆուտբոլի աշխարհի առաջնությունների ժամանակ Սլովակիայի ազգային հավաքականի առաջին գոլի հեղինակն է։

Կարիերա
-------

### Ակումբային

Վիտեկն իր կարիերան սկսել է 1999 թվականին Բրատիսլավայի Սլովանում, որի կազմում 3 անգամ կարողացել է իր տեղը պահպանել երկրի առաջնության լավագույն եռյակում և 1 անգամ հասնել երկրի գավաթի խաղարկության եզրափակիչ, սակայն ոչ մի մրցանակ չի կարողացել ստանալ այս թիմի կազմում։ 2003-2004 թթ. մրցաշրջանի սկզբում Վիտեկը տեղափոխվեց Գերմանիայի Երկրորդ Բունդեսլիգայում հանդես եկող «Նյուրնբերգ» ակումբ, որի կազմում էլ հենց առաջին իսկ մրցաշրջանում դուրս եկավ Առաջին Բունդեսլիգա։ 2006-2007 թթ. մրցաշրջանում Վիտեկը Նյուրնբերգի հետ կարողացավ նվաճել Գերմանիայի գավաթը, որը Վիտեկի համար դարձավ միակը այս թիմի կազմում։ Հաջորդ մրցաշրջանում Նյուրնբերգը կրկին դուրս մղվեց Առաջին Բունդեսլիգայից, որից հետո ֆուտբոլիստը տեղափոխվեց ֆրանսիական «Լիլ»։ Վիտեկը Լիլում անցկացրեց կես մրցաշրջան, որից հետո վարձավճարով տեղափոխվեց թուրքական «Անկարագյուջու»։

### Ազգային հավաքականի կազմում

Սլովակիայի ազգային հավաքականի կազմում Վիտեկն անցկացրել է 78 հանդիպում, որոնց ընթացքում դարձել 23 գոլի հեղինակ։ Շատ ավելի հայտնի է իր կատարած 2 գոլերով, որոնք նա հեղինակել է 2010 թ. ՀԱՀ-ում անցկացված Աշխարհի առաջնության ժամանակ Իտալիայի ազգային հավաքականի դեմ խաղում, և որոնք սլովակներին բերեցին հաղթանակ գործող չեմպիոնների նկատմամբ խմբային փուլի այդ վճռորոշ խաղում (3։ 2)։

Նվաճումներ
----------

### Թիմային

* Սլովակիայի առաջնություն

Երկրորդ հորիզոնական - 2001 թ. («Սլովան», Բրատիսլավա)

Երրորդ հորիզոնական - 2000 թ. 2003 թ. («Սլովան», Բրատիսլավա)

* Սլովակիայի գավաթ

Եզրափակչի մասնակից - 2003 թ. («Սլովան», Բրատիսլավա)

* Երկրորդ Բունդեսլիգա

Հաղթող - 2004 թ. («Նյուրնբերգ», Գերմանիա)

* Գերմանիայի գավաթ

Հաղթող - 2007 թ. («Նյուրնբերգ», Գերմանիա)

### Անձնական

2010 թվականին ճանաչվել է Սլովակիայի տարվա ֆուտբոլիստ։

Արտաքին հղումներ
----------------

* Ռոբերտ Վիտեկը www.losc.fr կայքում
* Ռոբերտ Վիտեկը www.lfp.fr կայքում
* Ռոբերտ Վիտեկը www.national-football-teams.com կայքում

Ծանոթագրություններ
------------------

1. 1 2  Transfermarkt.com(բազմ․) — 2000.
2. 1 2  Արգենտինական ֆուտբոլի տվյալների շտեմարան (իսպ.)

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Ռոբերտ Վիտեկ» հոդվածին։ |

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | BDFA · ESPNFC.com · eu-football.info (խաղացող) · FootballDatabase.eu · Fussballdaten.de · iDNES.cz · National Football Teams.com · Soccerway · Transfermarkt (խաղացող) · Transfermarkt (մարզիչ) · worldfootball.net (խաղացող) · ԹՖՖ (խաղացող) · ՈւԵՖԱ · ՖԻՖԱ |
|  |
| Բառարաններ և հանրագիտարաններ | Munzinger |

 |
**Ասք Ռոստամի մասին** ( տաջ.՝ Достони Рустам, ռուս.՝ Сказание о Рустаме), խորհրդային գեղարվեստական կինոնկար, որը նկարահանվել է 1971 թվականին, ռեժիսոր Բորիս Կիմյագարովի կողմից` Ֆիրդուսու «Շահնամե» վիպերգության մոտիվներով։ Այն նշված թեմայով նկարահանված կինոեռապատումի առաջին ֆիլմն է` բաղկացած երկու մասից։

Սյուժեն
-------

Ֆիլմը պատմում է հին իրանական լեգենդար դյուցազն և քաջ զինվոր Ռոստամի սխրանքների մասին, ով մշտապես պատրաստ է օգնության ձեռք մեկնել նրանց, ովքեր դրա կարիքն ունեն։ Էկրանին հայտնվում են էպոսի հերոսները` կույր աշուղը, ով դաժան տիրակալին պատմում է ողջ ճշմարտությունը, ինչպես նաև չարքը, ով շարունակ կերպարանափոխվելով, դավեր է նյութում գլխավոր հերոսի դեմ։

Դերասանական կազմ
----------------

| Դերակատար | Կերպար |
| --- | --- |
| Բիմբոլատ Վատաև | Ռոստամ |
| Օթար Կոբերիձե | Քավուս |
| Ալիմ Խոջաև | բանաստեղծ |
| Սվետլանա Նորբաևա | Թեհմինա |
| Մախմուջոն Վախիդով | Թուլադ |
| Մուխամետջան Կասիմով | Զալ |
| Գիվի Թոխաձե | Թուս |
| Նոզուկմո Շոմանսուրովա | Ռուդաբե |

Նկարահանող խումբ
----------------

| Կինոգործիչ | Ներդրումը |
| --- | --- |
| Բորիս Կիմյագարով | ռեժիսոր |
| Գրիգորի Կոլտունով | սցենարիստ |
| Դավլաթնազար Խուդոնազարով | օպերատոր |
| Արիֆ Մելիքով | կոմպոզիտոր |

Հետաքրքիր փաստեր
----------------

Կինոնկարը հայերեն լեզվով կրկնօրինակվել է Համո Բեկնազարյանի անվան «Հայֆիլմ» կինոստուդիայում և համարվում է կրկնօրինակման լավագույն նմուշ։ Էկրանային տեքստի հեղինակը Վարոս Հովակիմյանն է, ռեժիսորները` Վիգեն Իսահակյանը և Լևոն Գրիգորյանը, հնչյունային ձևավորումը` Զանիկ Մուրադբեկյան, խմբագիրը` Մարգարիտա Մելիքյան։ Դերերը կրկնօրինակել են` Սոս Սարգսյանը, Վլադիմիր Աբաջյանը, Էդգար Էլբակյանը և ուրիշներ։

Ծանոթագրություններ
------------------

1. ↑  «Ասք Ռոստամի մասին» ֆիլմը kinopoisk.ru կայքում
2. ↑  «Ասք Ռոստամի մասին» ֆիլմը kino-teatr.ru կայքում

Արտաքին հղումներ
----------------

* Сказание о Рустаме (1971)(անգլ.) ֆիլմը Internet Movie Database կայքում

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | Internet Movie Database |

 |
Անվան այլ կիրառումների համար տե՛ս՝ սահման (այլ կիրառումներ)

**Սահման** ֆիլմը լույս է տեսել՝ 2009 թվականին «Ոսկե ծիրան» կինոյի զարգացման հիմնադրամի, Հայաստանի ազգային կինոկենտրոնի, Հոլանդիայի Volya Films-ի և Ռոտերդամի «Հուբերթ Բալս» հիմնադրամի համատեղ արտադրությամբ։

Սյուժե
------

Դեպքերը ծավալվում են հետխորհրդային շրջանում՝ հայ-ադրբեջանական հակամարտությունից հետո։ Երբ վիթխարի կայսրությունը փլուզվեց, ժողովուրդների միջև զանազան հակամարտություններ ծագեցին։ Ֆիլմը պատմում է հակամարտության գոտու մերձակայքում գտնվող մի գյուղի մասին, որտեղ մի ամերիկահայ բարերար բարեգործական ճաշարան է բացել, իսկ մոտակա ագարակում աշխատում են տարբեր վայրերից եկած փախստականներ։ Գյուղացիները մի կիսավայրենացած ու կիսակենդանի գոմեշ են գտնում ճահճուտներում։ Գոմեշին բերում են ագարակ, որտեղ հսկող շները, դեսուդենից հավաքված կենդանիները, պատերազմից հոգնած ֆերմերներն ու փախստականները նրան սկսում են վերաբերվել որպես օտարականի և թշնամու։ Գյուղական կյանքն ամբողջ տարվա ընթացքում մենք տեսնում ենք գոմեշի աչքերով։ Անցնում է ամառը, գալիս է աշունը, ապա՝ ձմեռը։ Եղանակները փոխվում են, բայց գյուղում շարունակվում է նույն միապաղաղ կյանքը։ Հետևելով գոմեշին՝ ականատես ենք գյուղի և ագարակի շրջակա կյանքին։

Դերերում
--------

* Լիպարիտ Լիպարիտյան
* Մանվել Մխիթարյան
* Դավիթ Գասպարյան
* Նվարդ Գասպարյան
* Փառանձեմ Չախալյան

Մրցանակներ
----------

* 2009 - ՌԵՄԻ մրցանակ (Հյուսթոն, ԱՄՆ)
* 2009 - Լավագույն լիամետրաժ վավերագրական կինոնկար (Սիրակուզի, ԱՄՆ)

Արտաքին հղումներ
----------------

* «Սահման» ֆիլմը Kinokultura կայքում անգլերեն
* «Սահման» ֆիլմը Թերթ.ամ կայքում Արխիվացված 2011-04-28 Wayback Machine

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | FilmAffinity · Internet Movie Database · Rotten Tomatoes |

 |
**Ալեքսանդրա Ջին Թերեզա «Ալլի» Դիմեկո** (անգլ.՝ Alexandra Jean Theresa "Allie" DiMeco, հունիսի 12, 1992(1992-06-12), Ուոթերբերի), ամերիկացի դերասանուհի, երաժիշտ, մուլտիգործիքավորող, առավել հայտնի է «Մերկ եղբայրներ» երաժշտական, կատակերգական հեռուստասերիալում Նետ Վուլֆի կերպարի սիրելիի՝ Ռոզալինայի դերում։

Վաղ կյանք և կարիերա
-------------------

Նվագել է կիթառ, բաս-կիթառ և թավջութակ Nickelodeon-ի «Մերկ եղբայրներ» հեռուստասերիալում։ Նկարահանվել է նաև «Մերկ եղբայրները կինոյում» լիամետրաժ ֆիլմում։ Կարողանում է նվագել հարվածային գործիքներ։ Լորա Դիմեկոյի դուստրն է։ Հայրը մահացել է, երբ նա եղել է հինգ տարեկան։ Այդ տարիքում էլ սկսել է իր կարիերան։ Նկարահանվել է այնպիսի հեռուստահաղորդումներում և հեռուստասերիալներում ինչպիսիք են՝ «Ուշ շոու Դևիդ Լետերմանի հետ», «Մեկ կյանք ապրելու համար», «Saturday Night Live» և «Թագավորն ու ես», որտեղ խաղացել է Ինա Յավոլակի դերը։ 2008 թվականին ներկայացվել է «Երիտասարդ դերասան» մրցանակի «Մերկ եղբայրները» ֆիլմում նկարահանվելու համար։ Նկարահանվել է նաև LG բրենդի «Give it a Ponder» գովազդային հոլովակում։

2008 թվականին հայտնվել է ոչ մեծ սկանդալի կենտրոնում այն բանից հետո, երբ Myspace-ի իր էջից համացանցում էին հայտնվել իր լողազգեստով նկարները ընկերների հետ։ Այդ ժամանակ նա եղել է 15 տարեկան։

2009 թվականին Ալլին իր յութուբյան ալիքում հայտարարել է այն մասին, որ դադարեցնում է իր դերասանական կարիերան։ Այժմ նա ապրում է Ֆլորիդա նահանգի Մայամի քաղաքում։ Կոնեկտիկուտի (Holy Cross High School) դպրոցն ավարտելուց հետո նա մասնավոր պարապել է, հաճախել քոլեջի որոշ դասերի։ Ֆլորիդայի միջազգային համալսարանի շրջանավարտ է և Phi Sigma Sigma ուսանողական միության անդամ։

Ծանոթագրություններ
------------------

* Տեսաձայնային նյութեր Վիքիպահեստում

1. 1 2  Internet Movie Database — 1990.
2. 1 2  «Allie DiMeco». *IMDb*.
3. ↑  Allie DiMeco — Biography
4. ↑  «Allie DiMeco - Other works». *IMDb*.
5. ↑  «29th Annual Young Artist Awards - Nominations / Special Awards». *youngartistawards.org*. Արխիվացված է օրիգինալից 2012 թ․ մայիսի 3-ին. Վերցված է 2017 թ․ օգոստոսի 29-ին.
6. ↑  «The Naked Brothers Band Allie DiMeco Bikini Myspace Photos». *PopCrunch*. Արխիվացված է օրիգինալից 2016 թ․ հունիսի 14-ին. Վերցված է 2017 թ․ օգոստոսի 29-ին.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր |
|  |
| Ֆոտո, վիդեո և աուդիո | Ինստագրամ · ՏիկՏոկ |
|  |
| Թեմատիկ կայքեր | AllMovie · Internet Movie Database |

 |
**Սոբորնի նրբանցք** (ռուս.՝ Соборный переулок), Ռուսաստանի Դաշնության Դոնի Ռոստով քաղաքի կենտրոնական փողոցներից մեկը։ Անցնում է Բերեգովայա փողոցից մինչև Բուդյոննու պողոտա, ընդհատվում է Սուրբ Աստվածածնի ծննդյան մայր տաճարի, Կենտրոնական շուկայի (Հին շուկա) և Գորկու անվան մշակույթի և հանգստի զբոսայգու (Քաղաքային զբոսայգի) տարածքներում։

Պատմություն
-----------

Սոբորնի նրբանցքը քաղաքի առաջին փողոցներից մեկն է, նշված է քաղաքի 1811 թվականի քարտեզում։ Որոշ ժամանակ կոչվել է Դոնի զառիվայր, քանի որ նրանով ուղիղ ելք կար շուկայից դեպի Դոն գետը։ Այնուհետև, Սուրբ Աստվածածնի ծննդյան մայր տաճարի կառուցումից հետո, նրբանցքը կոչվեց Սոբորնի (Մայր տաճարի)։ Քաղաքացիական պատերազմի տարիներին նրբանցքի թիվ 17 շենքում գտնվել է «Դոնսկայա վոլնա» շաբաթաթերթի խմբագրությունը։

Սոլժենիցինի հուշատախտակը
Սանտեխնիկի արձանը
1920 թվականի հոկտեմբերի 25-ին վերանվանվել է Պոդբելսկու նրբանցք (ի պատիվ փոստ-հեռագրային առաջին ժողկոմ Վադիմ Պոդբելսկու)։ Թիվ 15 դպրոցում (Մալևիչի անվան), որը գտնվել է նրբանցքի 26/71 շենքում, 1927-1936 թվականներին սովորել է ապագա անվանի գրող Ալեքսանդր Սոլժենիցինը (շենքի պատին փակցված է հուշատախտակ)։ Այժմ այստեղ Հարավային դաշնային համալսարանի տնտեսագիտության և արտաքին տնտեսական կապերի ինստիտուտն է։

1990-ական թվականներին նրբանցքին վերադարձվել է Սոբորնի անվանումը։

Ֆուտբոլի աշխարհի աշխարհի 2018 թվականի առաջնությանը նախապատրաստվելու ժամանակ Սոբորնի նրբանցքը դարձել է հետիոտնային։ Այն սալարկվել է մայթի սալիկներով, տնկվել են ծառեր, տեղադրվել են կրպակներ։ Նրբանցքի գրեթե բոլոր տները վերանորոգվել են կամ սվաղվել։

Սոբորնի նրբանցքում, Բոլշայա Սադովայա փողոցի հետ հատման վայրին մոտ 2016 թվականին տեղադրվել է սանտեխնիկի արձան։ 2016 թվականի հունիսին այն վնասվել է վանդալների կողմից։

Ծանոթագրություններ
------------------

1. ↑  Памятник сантехнику в Ростове-на-Дону
2. ↑  Вандалы повредили памятник сантехнику, который установлен на Соборном
3. ↑  Поврежденную вандалами скульптуру сантехника восстановили в Ростове

Արտաքին հղումներ
----------------

* Фотографии обновленного Соборного переулка Ростова-на-Дону
* Здание Телеграфа в Соборном переулке - фотографии 1911 и 2013 года
* ХРАМЫ РОСТОВА-НА-ДОНУ. ХРИСТИАНСКИЕ ИМЕНА НА КАРТЕ ГОРОДА
* Ленинский район Ростова-на-Дону
**Գրիգոր III** (լատին․՝ Gregorius PP. III, 7-րդ դար, ancient Syria, Օմայյան խալիֆայություն - նոյեմբերի 28, 741(0741-11-28), Հռոմ, Ռավեննայի էկզարխություն, Բյուզանդական կայսրություն), Հռոմի պապ 18 մարտի 731 թ-ից,իսկ 28 նոյեմբերի 741 թ.-ից, Հռոմի կաթոլիկ եկեղեցու սրբսզան։ Գահակալում էր երրորդ դարաշրջանում (604-882)թթ, հռոմեական մշակույթի ակտիվ տարածողն էր, մասնավորապես գերմանական ցեղերի շրջանում ։

Այդ ժամանակներում (732) արաբների հետ հույները պատերազմների մեջ էին և Ֆրանկլին Կարլ Մարտելը կասեցրել էր ճակատամարտում արաբների՝ դեպի Եվրոպա առաջընթացը։ Մինչև 2013 թվականը, երբ Հռոմի պապ կարգվեց արգենտինացի Ֆրանցիսկը, նա եղել է միակ ոչ եվրոպացի Պապը։

Եկեղեցու ներքին հարցերը
-----------------------

Գրիգոր III Հռոմի պապ, պապական մետաղադրամ VIII դար
Գրիգոր III Հռոմի պապ, պապական մետաղադրամ VIII դար
Գրիգորի հայրը Սիրիացի քրիստոնյա էր, Իոհան անունով։ Նա ընտրվել է Հռոմի Պապի կողմից ժողովրդի միաձայն որոշմամբ 11 փետրվարի 731 թիվ, պաշտոնապես ձեռնադրվել է 18 մարտի, բյուզանդիական ռավեննայի կողմից։ Նա եղավ վերջին պապը, ում պետք եղավ արտագաղթածների համաձայնությունը։
Ստանալով պապական գահը՝ Գրիգոր ІІІ պապն անմիջապես ուշադրություն դարձրեց բյուզանդական կայսեր Լև III-ին, որ նա թուլացնի իր դիրքորոշումը պատկերամարտության նկատմամբ։ Երբ Գրիգոր III- ի ներկայացուցիչը Կայսրեր հրամանով ձերբակալվեց, Պապը Սինոդին հրավիրեց 731 թվականի նոյեմբերին՝ դատապարտելու պատկերամարտությունը։ Լև ІІІ-ը պատասխանեց,որ Կայսեր հրամանը կատարելուհամար ծով դուրս եկած նավատորմը կործանվել է փոթորիկիժամանակ։

Ծանոթագրություններ
------------------

* Տեսաձայնային նյութեր Վիքիպահեստում

1. 1 2  *Delogu P.* Dizionario Biografico degli Italiani (իտալ.) — 2002. — Vol. 59.
2. 1 2  *autori vari* Enciclopedia dei Papi (իտալ.) — 2000.
3. 1 2  Union List of Artist Names — 2015.
4. ↑  «The Cardinals of the Holy Roman Church». Արխիվացված է օրիգինալից 2016 թ․ մարտի 5-ին. Վերցված է 2013 թ․ մարտի 15-ին.
5. ↑  Mann, p. 204
6. ↑  Levillain, p. 643
7. ↑  Treadgold, p. 354; Mann, p. 205
**«Օնորե դե Բալզակի սխալը»** (ռուս.՝ «Ошибка Оноре де Бальзака»), խորհրդային գեղարվեստական ֆիլմ, որը նկարահանել է ռեժիսոր Տիմոֆեյ Լևչուկը 1968 թվականին Կիևի Ա․ Դովժենկոյի անվան կինոստուդիայում։

Ֆիլմի պրեմիերան տեղի է ունեցել 1969 թվականի հունվարին։

Սյուժե
------

Օնորե դե Բալզակը, որը որոշել է գիրք գրել գյուղացիների մասին, հասկանում է, որ բացարձակապես ոչինչ չգիտի ուկրաինացի ժողովրդի և իր սիրելիի՝ լեհ կալվածատիրուհի և ռուսական կայսրության հպատակ այրի կոմսուհի Էվելինա Գանսկայայի մասին, որը պատրաստվում է մեկնել Ռուսաստան։ Վիկտոր Հյուգոյի մտերիմ ընկերն ակնարկում է, որ նա սխալ է գործում՝ կապվելով այդ կնոջ հետ։

Կայսրության վերին խավը բամբասում է գրողի և Գանսկայայի հետ նրա հարաբերությունների մասին, որը երկար ժամանակ չի կարողանում ամուսնանալ Բալզակի հետ։ Ռուսական կայսրության օրենքների համաձայն՝ օտարերկրյա հպատակների հետ ամուսնանալու և տոհմային ունեցվածքն արտասահման տեղափոխելու համար թույլտվություն կարող էր տալ միայն կայսր Նիկոլայ I-ը։

Պետերբուրգում Բալզակի թիկունքում չարախոսում են և ծաղրում նրա ծագման, նրա աշխատանքների վրա... Բայց սիրահարները դրա վրա ուշադրություն չեն դարձնում, նրանց համար կարևորն այն է, որ իրենց թույլ տան ամուսնանալ, և իրենք կարողանան մեկնել Ֆրանսիա։ Միայն ունեցվածքն իր միակ դստեր փոխանցելուց հետո Էվելինան կկարողանա երկրորդ անգամ ամուսնանալ։

1848 թվականի սեպտեմբերին Բալզակը ժամանում է նրա կալվածք՝ լինելով արդեն ծերացած և շատ հիվանդ մարդ։ Գանսկայան, տեսնելով Բալզակի անօգնականությունը, և ինքն էլ հոգնած լինելով մենակությունից, որոշում է ամուսնանալ։

Դերերում
--------

* Վիկտոր Խոխրյակով – *Օնորե դե Բալզակ*
* Ռուֆինա Նիֆոնտովա – *Էվելինա Գանսկայա*
* Յարոսլավ Գելյաս – *գնդապետ Կարոլ Գանսկի*
* Վլադիմիր Բելոկուրով – *Զարիցկի*
* Ստեպան Բիրիլո – *Գոսսլեն, հրատարակիչ*
* Իվան Միկոլայչուկ – *Լևկո, կոմսուհի Էվելինա Գանսկայայի լաքեյը*
* Ռաիսա Նեդաշկովսկայա – *Աննա Մնիշեկ*
* Վալենտինս Սկուլմե – *Յուրի Մնիշեկ*
* Գեորգի Գեորգիու – *Գալպերին, բանկիր*
* Վլադիմիր Գայդարով – *գեներալ Բիբիկով*
* Իվան Դմիտրիև – *Մոսկալենկո*
* Իգոր Դմիտրիև – *Դավիդով*
* Վալերիա Զակլուննայա – *Մարինա, Լևկոյի սիրելին*
* Միխայիլ Սիդորկին — Շերստինևիչ
* Խարի Լիեպինշ – *Յանկովսկի, քահանա*
* Ստասիս Պյատրայտիս – *Յուզեֆովիչ*
* Օլգերտս Շալկոնիս – *Լամարթին*
* Նիկոլայ Կրյուկով – *Վիկտոր Հյուգո*
* Սերգեյ Պոլեժաեև – *Նիկոլայ I*
* Եվգենյա Օպալովա – *Բալզակի մայրը*
* Լյալյա Բոբրովա – *գնչուհի*
* Իվան Կոնոնենկո-Կոզելսկի – *կալվածատեր Գալագան*
* Անատոլի Սիվակ – *տղա պանդոկում*

Ծանոթագրություններ
------------------

1. ↑  «Օնորե դե Բալզակի սխալը» ֆիլմը *kinopoisk.ru կայքում*
2. ↑  «Օնորե դե Բալզակի սխալը» ֆիլմը *kino-teatr.ru կայքում*

Արտաքին հղումներ
----------------

* «Օնորե դև Բալզակի սխալը»(անգլ.) ֆիլմը Internet Movie Database կայքում

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | ČSFD · Internet Movie Database |

 |